୨୦୦୦ ଟଙ୍କା ପର୍ଯ୍ୟନ୍ତ ଇ-ନେଣଦେଣରେ ଏମ୍ଡିଆର ବହନ କରିବେ ସରକାର\nନୂଆଦିଲ୍ଲୀ,୧୫-୧୨(ପି.ଟି.)- ୨୦୦୦ ଟଙ୍କା ପର୍ଯ୍ୟନ୍ତ ଇ-ନେଣଦେଣ ଉପରେ ଲାଗୁ ହେଉଥିବା ମର୍\n୨୦୦୦ ଟଙ୍କା ପର୍ଯ୍ୟନ୍ତ ଇ-ନେଣଦେଣରେ ଏମ୍ଡିଆର ବହନ କରିବେ ସରକାର\t December 15th, 00:00 AM December 15th, 00:00 AM\nନୂଆଦିଲ୍ଲୀ,୧୫-୧୨(ପି.ଟି.)- ୨୦୦୦ ଟଙ୍କା ପର୍ଯ୍ୟନ୍ତ ଇ-ନେଣଦେଣ ଉପରେ ଲାଗୁ ହେଉଥିବା ମର୍ଚାଣ୍ଟ ଡିସକାଉଣ୍ଟ ରେଟ୍(ଏମ୍ଡିଆର୍) ଚାର୍ଜ ସରକାର ବହନ କରିବେ। ଡେବିଟ କାର୍ଡ, ଭିମ୍, ୟୁପିଆଇ କିମ୍ବା ଆଧାରଭିତ୍ତିକ ପ୍ଲାଟଫର୍ମରେ ଡିଜିଟାଲ ଟ୍ରାଞ୍ଜାକଶନ କରିଥିଲେ ଏହି ସୁବିଧା ଉପଲବ୍ଧ ହେବ। ଏ ନେଇ ଆଇଟି ମନ୍ତ୍ରୀ ରବି ଶଙ୍କର ପ୍ରସାଦ ସୂଚନା ଦେଇଛନ୍ତି। ସରକାର ଦୁଇ ବର୍ଷ ଲାଗି ଏହି ଚାର୍ଜକୁ ପ୍ରଦାନ କରିବେ। ଆସନ୍ତା ଜାନୁୟାରୀ ପହିଲାଠାରୁ ଏହା ଲାଗୁ ହେବ ବୋଲି ଜଣାଯାଇଛି। ଏହି ପଦକ୍ଷେପ ଦ୍ୱାରା ରାଜକୋଷକୁ ୨,୫୧୨ କୋଟି ଟଙ୍କାର ପ୍ରଭାବ ପଡିବ। ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଅଧ୍ୟକ୍ଷତାରେ ବସିଥିବା କ୍ୟାବିନେଟ ବୈଠକରେ ଏହି ନିଷ୍ପତ୍ତି ହୋଇଛି। ଏହା ଡିଜିଟାଲ ପେମେଣ୍ଟ ଧାରାକୁ ଗ୍ରହଣ ଲାଗି ବିଶେଷ ଭାବେ କାର୍ଯ୍ୟ କରିବ ବୋଲି ପ୍ରସାଦ କହିଛନ୍ତି। ଏହା ସହ ଦେଶକୁ ଏକ ଡିଜିଟାଲ ଇକୋନମି ଆଡକୁ ନେବାରେ ଏହି ପଦକ୍ଷେପ ବିଶେଷ ଭାବେ ସହାୟକ ହେବ। ବର୍ତ୍ତମାନ ପଏଣ୍ଟ ଅଫ୍ ସେଲ୍ରେ ପେମେଣ୍ଟ ହେଲେ ମର୍ଚାଣ୍ଟଙ୍କୁ ବ୍ୟାଙ୍କଗୁଡିକୁ ଏମ୍ଡିଆର ପ୍ରଦାନ କରିବାକୁ ପଡୁଛି। ଏହା ଫଳରେ ଲୋକମାନେ ଡେବିଟ କାର୍ଡ ବ୍ୟବହାରକୁ ବିଶେଷ ଭାବେ ଧ୍ୟାନ ଦେଉଛନ୍ତି। ଇ-ନେଣଦେଣ କ୍ଷେତ୍ରରେ କେତେ ଚାର୍ଜ ଲାଗୁ ହେବ ସେ ସଂକ୍ରାନ୍ତ ବିଷୟର ତର୍ଜମା ଲାଗି ବର୍ତ୍ତମାନ ଏକ କମିଟି ଗଠନ ହୋଇଛି। କମିଟିରେ ଅର୍ଥସେବା ବିଭାଗ ସଚିବ, ଆଇଟି ଓ ଇଲେକଟ୍ରୋନିକ୍ସ ବିଭାଗ ସଚିବ, ନ୍ୟାଶନାଲ ପେମେଣ୍ଟ କର୍ପୋରେଶନ ଅଫ୍ ଇଣ୍ଡିଆ(ଏନ୍ପିସିଆଇ) ସିଇଓ ପ୍ରମୁଖ ସଦସ୍ୟ ଅଛନ୍ତି।
